Vivian Woodward. Vivian John Woodward () (1879-yil 3-iyun—1954-yil 31-yanvar)—angliyalik havaskor futbolchi. Vivian Woodward 1908-yilda Londonda va 1912-yilda Stokgolmda boʻlib oʻtgan Olimpiada o'yinlarida Angliya milliy futbol terma jamoasi sardori boʻlgan. Vivian Woodward Angliya milliy futbol terma jamoasi safida 23 ta oʻyinda maydonga tushib, 29 ta gol urishga muvaffaq boʻlgan. Vivian Woodwardning xalqaro oʻyinlardagi 29 ta goli 1911-yildan 1958-yilgacha Angliya milliy futbol terma jamoasi uchun rekord natija boʻlgan. Vivian Woodward birinchi jahon urushi paytida Britaniya armiyasi safida xizmat qilgan. Woodwardning urush paytidagi jarohatlari uning futboldan ketishiga sabab boʻlgan. Klublardagi faoliyati. Vivian Woodward oʻzining futbolchilik faoliyatini "Clacton Town" futbol klubida boshlagan. Keyin Vivian Woodward "Harwich & Parkeston" va "Chelmsford" futbol klublari safida oʻynagan. U 1901-yilda "Tottenham Hotspur" futbol klubi safiga qoʻshilgan. Oʻsha yili Vivian Woodward klub bilan birgalikda Angliya kubogini yutib olgan. Vivian Woodward klub safida 1908-yilning sentyabr oyida „Wolverhampton Wanderers“ futbol klubiga qarshi oʻyinda futbol ligasidagi ilk golini urgan. Ushbu oʻyin 3:0 hisobida yakunlangan. Vivian Woodward 1909-yil 20-noyabrda „Chelsea“ futbol klubi safiga qoʻshilgan. Vivian Woodward „Chelsea“ futbol klubi safida jami 116 ta o‘yinda maydonga tushib, 34 ta gol urgan. Vivian Woodward 1912—1913-yilgi mavsumda oʻnta gol bilan klubning eng yaxshi toʻpurari boʻlgan. Birinchi jahon urushi boshida Vivian Woodward Britaniya armiyasi safiga qoʻshildi va natijada 1914—1915-yilgi mavsumda koʻp oʻyin oʻtkazmadi. Ushbu mavsumda Vivian Woodward „Chelsea“ futbol klubi safida Angliya kubogi finaligacha boʻlgan bironta ham oʻyinda maydonga tushmagan edi Vivian Woodward urush paytida oʻng sonidan jarohat oldi va boshqa futbolga qaytmadi.